Štóž je sej myslił, zo je Łužica złu tradiciju antiserbskeho šćuwanja ("Sorbenschweine" atd.) při kopańcy přewinyła, dyrbješe njedawne wukročenja zastróženje na wědomje brać, wo kotrychž su Serbske Nowiny a serbski rozhłós rozprawjeli. Po wusudźe sportoweho sudnistwa Zapadołužiskeho koparskeho zwjazka dyrbi FC Łužica Wojerecy 1050 euro pokuty płaćić a zdruha je jim tak mjenowany antirasistiski trening napołoženy.
Hač pomha, njewěrju, hdyž sej na Knize wobličow stronu tutoho towarstwa wobhladuju. Wony podawk scomter mjetanjom nastrojow na sudnika a praskotakow w hrě přećiwo Radworskim koparjam je tamle wuwostajeny. Zo njeje towarstwo zwjazkej jemu znate mjena skućićelow prajiło, je wuraz toho, zo ničo dowidźeli njejesu.
Towarstwo pochadźa ze sportowanja dokoławokoło kombinata Čorna Pumpa. Štož je we wšednym žiwjenju wot wulkeje proletariskeje tradicije wyše wostało, přeradźi ći kaž prajene Facebook. Ale snadź běchu wone heroiske zažnosocialistiske časy w realiće detailow wšědneho dnja runje tak połnje primitiwnosće napřećo małemu serbsce rěčacemu ludźikej kaž přitomnosć. Nadźijam so, zo najnowše připućowanje z wukraja nowy duch přinjese. 🙂
szl_Latn ces_Latn szl_Latn